মুম্বই: মহেন্দ্র সিং ধোনির নেতৃত্বে ২০০৭ সালে টি-২০ বিশ্বকাপ জয়ের পর ভারতীয় ক্রিকেটে এসেছিল আইপিএল৷ গড়াপেটা কেলেঙ্কারি সহ উঠেছে আরও অনেক অভিযোগ৷ কিন্তু সব বাধা কাটিয়ে আবারও শুরু হতে চলছে নবম আইপিএল৷ কিন্তু এখানেই উঠেছে প্রশ্ন৷ কোটি টাকার এই কুড়ি-বিশের লড়াই হয় কেবল পুরুষদলের৷ যেখানে দেশ-বিদেশের পুরুষ ক্রিকেটাররাই অংশ নেন৷ আর এখানেই ক্ষোভ ভারতের মহিলা দলের অধিনায়ক মিতালি রাজের৷ ভারতীয় ক্রিকেট কন্ট্রোল বোর্ডের কাছে এক বিবৃতিতে মহিলা ক্রিকেটারদের আইপিএল করার জন্যও সওয়াল করেছেন৷ তাঁর মতে এতে আখেরে ভারতের মহিলা ক্রিকেটেরই উন্নতি হবে৷